ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอันได้แก่
การประกันอัคคีภัย ประกันภัยทางทะเลและขนส่ง ประกันภัยรถยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
ต่อมาบริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท และจากมติที่ประชุมผู้ถือหุ้นเมื่อวันที่ 3 เมษายน 2545
ได้มีมติเพิ่มทุนจดทะเบียนเป็น 300 ล้านบาท โดยจ่ายเงินปันผลเป็นหุ้นสามัญ 10 ล้านหุ้น เป็นเงิน
100 ล้านบาท

 2.1.1 พัฒนาการและความก้าวหน้าที่สำคัญ

รับรางวัล “Disclosure Report Award 2003”

กรุงเทพประกันภัย ได้ให้ความสำคัญในการเปิดเผยข้อมูลของบริษัทฯ อย่างครบถ้วนเสมอมา
เพื่อมุ่งสู่บรรษัทภิบาลที่ดี จึงส่งผลให้บริษัทฯ ได้รับรางวัล Disclosure Report Award 2003
ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์
รางวัลดังกล่าวได้มอบให้กับบริษัทที่มีคุณภาพการเปิดเผยข้อมูลในแบบแสดงรายการข้อมูลประจำปีและงบการเงิน
ประจำปี 2545 ที่มีความกระชับ ชัดเจน และเป็นไปตามกฎเกณฑ์และมาตรฐานการบัญชี และที่สำคัญ
คือ ทำให้ผู้ลงทุน และผู้ใช้ข้อมูลทำความเข้าใจได้ง่าย
สามารถนำข้อมูลไปใช้ประกอบการตัดสินใจได้อย่างมีประสิทธิภาพ

รับรางวัล “ดีเด่นด้านการจ้างงานคนพิการ”

บริษัทฯ ตระหนักในคุณค่าของคนพิการ
จึงได้ส่งเสริมและให้โอกาสกับคนพิการได้พิสูจน์ในความสามารถ
โดยได้ว่าจ้างพนักงานที่พิการเข้าทำงาน ตั้งแต่ปี 2517 จวบจนปัจจุบัน ซึ่งบริษัทฯ
ได้ให้ความเสมอภาคเท่าเทียมกับพนักงานอื่นๆ โดยให้การฝึกอบรมในทักษะที่จำเป็น และสวัสดิการ
ตลอดจนจัดหาอุปกรณ์เครื่องมือที่เหมาะสม เพื่ออำนวยความสะดวกและเสริมศักยภาพต่อการทำงาน
จึงทำให้ บริษัท กรุงเทพประกันภัย จำกัด (มหาชน) ได้รับโล่ประกาศเกียรติคุณ
“สถานประกอบการดีเด่นด้านการจ้างงานคนพิการ ประจำปี 2546”
จากคณะกรรมการฟื้นฟูสมรรถภาพคนพิการ และกระทรวงการพัฒนาสังคมและความมั่นคงของมนุษย์

พัฒนา IT นำระบบ workflow มาใช้เป็นแห่งแรก

บริษัทฯ ได้พัฒนาระบบเทคโนโลยีสารสนเทศให้มีความทันสมัย เพื่อเพิ่มประสิทธิภาพการทำงาน 

โดยได้ว่าจ้างบริษัทที่ปรึกษาชั้นนำระดับโลกวางแผนดำเนินการ ซึ่งได้นำระบบ workflow
จากประเทศอังกฤษเข้ามาใช้ในการทำงาน
โดยกรุงเทพประกันภัยเป็นบริษัทประกันภัยไทยแห่งแรกที่นำระบบดังกล่าวมาใช้อย่างเต็มรูปแบบทั่วทั้งองค์การ
เพื่อให้กระบวนการทำงานทุกขั้นตอนเชื่อมโยงและควบคุมด้วยระบบ

(7)

IT ทั้งหมด ซึ่งจะสามารถลดขั้นตอนและระยะเวลาการทำงาน
ทำให้ลูกค้าได้รับความสะดวกและรวดเร็ว

ยิ่งขึ้น นอกจากนี้ บริษัทฯ ยังได้พัฒนาระบบเครือข่ายการติดต่อสื่อสารระหว่างตัวแทน นายหน้า
และสถาบันการเงิน รวมทั้งสาขา และสำนักงานใหญ่ เพื่อให้การติดต่อประสานงานมีประสิทธิภาพ
ตลอด 24 ชั่วโมง

e – Claim แห่งแรกในประเทศไทย

ด้วยความมุ่งมั่นมอบบริการที่ดีที่สุดแก่ลูกค้า บริษัท กรุงเทพประกันภัย จำกัด (มหาชน)
จึงได้พัฒนาคุณภาพการบริการด้วยเทคโนโลยีอันทันสมัย โดยนำระบบบริหารการจัดการ e – Claim
มาใช้ในงานด้านสินไหมทดแทนยานยนต์เป็นแห่งแรกของวงการประกันวินาศภัย
ซึ่งขั้นตอนการทำงานตั้งแต่การรับแจ้งอุบัติเหตุ การตรวจสอบความเสียหาย
การบริการลูกค้าที่ประสบอุบัติเหตุ และการประเมินความ เสียหาย
จะประมวลผลผ่านเครือข่ายคอมพิวเตอร์ที่เชื่อมโยงข้อมูลต่างๆ ระหว่างบริษัทฯ
และอู่ซ่อมรถยนต์ที่เข้าร่วมโครงการ ซึ่งจะช่วยลดขั้นตอนการปฏิบัติงาน
ทำให้ลูกค้าได้รับความสะดวกและรวดเร็ว
รวมทั้งสามารถตรวจสอบค่าใช้จ่ายและรายละเอียดของการซ่อมรถยนต์ได้อย่างชัดเจน

การพัฒนาบุคลากร

บุคลากรถือได้ว่าเป็นทรัพยากรที่มีส่วนสำคัญยิ่งในการนำพาองค์การสู่ความสำเร็จบรรลุตาม
เป้าหมาย ดังนั้น บริษัทฯ
จึงได้มีการพัฒนาความรู้ความสามารถของบุคลากรให้มีความพร้อมในการทำงาน
โดยได้มีการวางแผนงานการฝึกอบรมให้แก่พนักงานในทุกระดับตามความเหมาะสม
ตลอดจนเสริมทักษะทางด้านต่างๆ อย่างไม่หยุดนิ่ง นอกจากนี้ บริษัทฯ
ยังได้จัดอบรมให้ความรู้ด้านการประกันภัยประเภทต่างๆ แก่ตัวแทนและนายหน้า
เพื่อเสริมสร้างความแข็งแกร่งด้านการบริการที่ดีแก่ลูกค้าให้ได้รับความ พึงพอใจสูงสุด ซึ่งในปี
2546 บริษัทฯ จัดฝึกอบรมพนักงานทั้งภายในและภายนอกบริษัทฯ รวม 196 หลักสูตร
และได้มอบทุนให้กับพนักงานเพื่อศึกษาและอบรมดูงานยังต่างประเทศรวม 10 ทุน

พัฒนากรมธรรม์ เพื่อเสนอแก่ลูกค้า

บริษัทฯ ได้คิดค้นและพัฒนากรมธรรม์รูปแบบใหม่
ให้มีความเหมาะสมและรองรับกับความต้องการของลูกค้าในปัจจุบันเสมอมา โดยในปี 2546
ได้เสนอกรมธรรม์เพื่อมอบความคุ้มครองที่อุ่นใจให้กับลูกค้า อาทิ แผนประกันภัยรถยนต์ประเภท 3
รวมการประกันภัย พ.ร.บ. เพื่อเป็นการแบ่งเบาภาระค่าใช้จ่ายให้กับผู้เอาประกันภัย
และแผนประกันภัย Home Multicover “เพื่อบ้านเพื่อคุณ”
กรมธรรม์ที่ให้ความคุ้มครองครอบคลุมอุบัติภัยต่าง ๆ ทั้งตัวบ้านและทรัพย์สินภายในบ้านที่อยู่อาศัย
เป็นต้น

(8)

2.  ภาพรวมการประกอบธุรกิจของบริษัท บริษัทย่อย และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาด หลักทรัพย์ ตลอดจนทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

(9)

 2.3 โครงสร้างรายได้

[]

(10)

2.4 เป้าหมายการดำเนินธุรกิจ

การดำเนินธุรกิจปี 2546 บริษัทฯ กำหนดเป้าหมายที่จะเป็นผู้นำอันดับหนึ่งในธุรกิจประกัน
วินาศภัยของประเทศไทย โดยเน้นฐานการเงินที่แข็งแกร่งและผลประกอบการที่ดีเยี่ยม
และให้ความสำคัญกับการสร้างความพึงพอใจแก่ลูกค้าและคู่ค้า สำหรับผลการรับประกันภัยในปี 2546
ลดลงกว่าปี 2545 ร้อยละ 3.7 และต่ำกว่าเป้าหมายที่กำหนดไว้
โดยเบี้ยประกันภัยรับที่ขยายตัวเพิ่มมีเพียง 2 ประเภท คือ ประกันอัคคีภัยและประกันภัยทางทะเล
(สินค้า) ส่วนประกันภัยเบ็ดเตล็ดลดลงค่อนข้างมาก
เนื่องจากการลดลงของอัตราเบี้ยประกันภัยอากาศยาน ทำให้สัดส่วนเบี้ยประกันภัยรับ Aviation
ลดลงมากกว่าร้อยละ 3 ในปี 2546

บริษัทฯ มีกำไรสุทธิจากการประกอบการ ปี 2546 เท่ากับ 631.0 ล้านบาท เพิ่มขึ้นจากปี 2545
ร้อยละ 36.1 ซึ่งกำไรส่วนใหญ่เพิ่มขึ้นจากการลงทุน
ทำให้กำไรต่อหุ้นของบริษัทฯสูงกว่าเป้าหมายที่กำหนดค่อนข้างมาก
ด้านการสร้างความพึงพอใจให้แก่ลูกค้าและคู่ค้า
ได้กำหนดให้ทุกหน่วยงานกำหนดมาตรฐานการให้บริการแก่ลูกค้าและคู่ค้า
และคอยตรวจสอบผลการดำเนินงานเปรียบเทียบกับมาตรฐานที่กำหนดไว้อย่างสม่ำเสมอ
โดยผลการดำเนินงานร้อยละ 87 สามารถทำได้ตาม มาตรฐานที่กำหนดไว้
และมีคำร้องเรียนจากลูกค้าและคู่ค้าต่ำกว่าเป้าหมายที่กำหนดไว้ถึงร้อยละ 37

นอกจากนี้ในปี 2546
บริษัทฯได้ดำเนินการปรับปรุงรูปแบบสาขาและอุปกรณ์เครื่องมือเครื่องใช้ให้ทันสมัย รวม 4 สาขา
โดยเป็นสาขาภูมิภาค 1 แห่ง คือ สาขาพัทยา และสาขาในเขตปริมณฑล 3 แห่ง
ส่วนสาขาที่เหลืออื่นๆ จะดำเนินการต่อให้เสร็จภายในปี 2547 หรืออย่างช้าต้นปี 2548
และได้ดำเนินการปรับระบบงานของสาขาให้สามารถออกกรมธรรม์ได้ครบทุกประเภท
นอกจากนี้ได้เริ่มดำเนินการตามแผนพัฒนาเทคโนโลยีสารสนเทศ
โดยมีโครงการที่ได้เริ่มดำเนินการในปี 2546 จำนวน 15 โครงการ
ซึ่งผลการดำเนินงานเป็นไปตามแผนงานที่กำหนดไว้
และมีโครงการที่ดำเนินการเสร็จเรียบร้อยแล้วจำนวน 5 โครงการ

เป้าหมายการดำเนินธุรกิจในปี 2547 บริษัทฯกำหนดเป้าหมายขยายตัวเพิ่มในการ
ประกันภัยทุกประเภท และกำหนดเป้าหมายในการพัฒนาผลิตภัณฑ์ใหม่อย่างน้อย 6 ประเภท
เพื่อสนองตอบความต้องการของลูกค้าเฉพาะกลุ่มมากขึ้น
รวมทั้งจัดตั้งคณะทำงานดำเนินการปรับปรุงขั้นตอนการปฏิบัติงานที่สำคัญๆ
เพื่อเพิ่มประสิทธิภาพการให้บริการและรองรับปริมาณงานที่เพิ่มขึ้นในอนาคต
ควบคู่ไปกับการดำเนินงานตามแผนพัฒนาเทคโนโลยีสารสนเทศที่ได้เริ่มดำเนินการตั้งแต่ปี 2546
ซึ่งในปี 2547 มีโครงการที่ต้องดำเนินการต่อ และที่เปิดใหม่รวมทั้งสิ้น 12 โครงการ นอกจากนี้
จะเริ่มนำมาตรฐานการบริการของสาขาปริมณฑลไปทดลองใช้กับสาขาในภูมิภาค เพื่อเตรียมขอการ
รับรองระบบการบริหารงานคุณภาพมาตรฐาน ISO 9001 : 2000 ให้ครบทุกสาขา

(11)